การเลี้ยงลูกคือภารกิจที่ยิ่งใหญ่ที่สุดที่ผมเคยทำมา ในฐานะพ่อมือใหม่ ผมพบว่าการเลี้ยงลูกเป็นเรื่องที่เต็มไปด้วยคำถามมากมาย เราอาจพอรู้ว่าควรรับมือกับ AI อย่างไร ต้องวางแผนกลยุทธ์พาองค์กรเติบโตอย่างไร หรือเทรนด์อนาคตไหนที่ต้องจับตา
.
แต่สิ่งที่ผมพบคือ ตัวเองกลับแทบไม่รู้เลยว่าจะเลี้ยงลูกให้ดีควรเริ่มต้นจากตรงไหน เพราะโลกวันนี้ยากและท้าทายมากขึ้น ไม่ใช่ในสายตาของผู้บริหาร แต่ในสายตาของพ่อแม่ที่มีอีกชีวิตเล็กๆ ให้ดูแล
.
ผมจำได้ถึงคืนแรกที่อุ้มเรเน่ไว้ในอ้อมแขน ผมยืนมองลูกหลับสนิท เสียงหายใจเบาๆ ทำให้ผมย้อนคิดถึงตัวเองในอดีต ในหัวเต็มไปด้วยคำถาม
.
“ผมจะเป็นพ่อที่ดีได้ไหม?”
.
“ผมจะทำให้เขาเติบโตในโลกที่ซับซ้อนได้อย่างไร?”
.
เพราะ ‘ความไม่รู้’ ยิ่งทำให้ผมมี ‘ความตั้งใจ’ เมื่อพี่ซุปกับพี่ตุ๋มแห่งซูเปอร์จิ๋วมาชวนคุยเรื่อง Alpha Generation ผมยอมรับว่าตอนแรกแบ่งรับแบ่งสู้ แม้ THE STANDARD จะจัดงานฟอรัมมาหลายปี แต่เรื่อง ‘เด็กและพ่อแม่’ เหมือนโลกอีกใบที่เรายังไม่เคยสำรวจ
.
พอมีลูกเอง ผมเข้าใจอย่างลึกซึ้งว่านี่ไม่ใช่แค่อีเวนต์ แต่มันคือการสร้างอนาคตของเด็ก และช่วยพ่อแม่ทุกคนสร้างอนาคตให้ลูกๆ ของพวกเขา
.
Alpha Skills Summit 2025 จึงเกิดขึ้น เราไม่ได้แค่ต้องการจัดงานสำหรับเด็ก Alpha Generation แต่มันคืองานที่ช่วย ‘พ่อแม่ยุคใหม่’ ให้เข้าใจลูก และที่สำคัญ…เข้าใจตัวเอง
.
งานนี้เราตั้งใจคัดสรรเนื้อหาที่สำคัญในโลกใหม่ ทั้ง Emotional Intelligence, Effective Communication, Critical Thinking และเรื่องที่ไม่เคยถูกสอนในห้องเรียน เช่น AI Literacy, Stress Management, Financial Literacy, Sex Education
.
เราต้องการมอบทั้งเครื่องมือและพื้นที่ เพื่อให้พ่อแม่ได้เตรียมพร้อมรับมือกับโลกที่เปลี่ยนแปลงอย่างรวดเร็ว
.
7-9 มีนาคมนี้
มาร่วมสร้างอนาคตของเด็กคนหนึ่งและเรียนรู้ไปพร้อมกัน
เพราะการเลี้ยงลูกไม่ได้เป็นแค่เรื่องของเขา…
แต่มันคือการเรียนรู้ที่จะเป็นคนที่ดีกว่าของเราเอง
.
#AlphaSkillsSummit2025 #TheStandardxSuperJeew